  Виталий Пронин Чаклаське.Выль ар шутэтскон нуналъёс шумпотон гинэ мед кузьмалозы шуыса, врачъёс та нуналъёсы уката чакласькыны куро.Данакез нылпиос каникулъёсы гурезе потозы. Туэ лымы усем бере гинэ 20-25 нылпи сӧсырмыса, суй-пыдзэ тӥяса, врачъёс дӥне вуттэмын вал. Уката ӵем шуккисько тюбинген ворттылӥсьёс. Нискыланы яра талы юромо чаклам интыосын гинэ. Тюбинге 2-3 кузя пуксьыса, гурезь уллань ширтыны уг яра. Гурезьын гопъёсыз медаз луэ.Выль ар котырын нылпиос кие сюро пуштылӥсь арбериос, фейерверкъёс. Алигес врачъёс доры вуттэмын вал: солэн синмаз мертчиллям пуштӥсь арберилэн чаленъёсыз. Синзэ утьыны пӧрмиз ке но, нылпилы операция лэсьтоно луоз на. Мукетызлы пиналлы синмаз бенгальской свечалэн тылгизьыез пырем, мукетыз шоры урамын лэзиллям фейерверк. Выль ар котырын бадӟымъёс пӧлын но офтальмолог дӥне лыктӥсьёс вань. Одӥгъёссэ син котыразы жуго, мукетыз шампанскойлэн пробкаез синзэ сӧсыртэм. Шампанскоез усьтыкузы, адямиос ӵемысь пробка доры мыкыртӥсько.Озьы ик врачъёс тол куазен кынмемлэсь утиськыны куро. Шӧдӥды ке, ки-пыдды номыре уг шӧдо ни шуыса, шуныт интые пыре. Кынмем муртлы пӧсь чай, кофе сётоно. Уг яра сектаны курытсэ. Кынмем интыез лымыен зыраны уг яра, угось векчи лымы пырыос куэз ӵабъяло, отчы капчиен кырсь сюрыны быгатоз.Ангелина Снигирева Туспуктӥз А. Горбунов  